Ismail Kamus

Ustaz Dato' Ismail Kamus (2 Disember 1948 – 8 Mei 2020; ) ialah seorang pendakwah bebas Malaysia. Beliau seorang tokoh Ulamak terkenal di Malaysia, Indonesia, Singapura, Thailand dan Brunei dan bahkan berdakwah di Eropah khususnya di UK dan juga di Amerika Syarikat. Beliau juga berdakwah di Timur Tengah. Beliau merupakan mantan Ahli Dewan Negeri Selangor (ADN) Gombak Setia, Selangor bertanding di atas tiket Parti Islam Se-Malaysia pada tahun 1999 hingga 2004. Beliau merupakan Pengasas dan Pengerusi Persatuan Perubatan Islam Darussalam Malaysia.

Pendidikan
Dato’ Ismail Kamus mendapat pendidikan awal di Sekolah Arab Batang Kali selama enam tahun sebelum ke Maahad Hisyamuddin, Kelang. Disana beliau sempat berguru dengan seorang ulama yang tersohor al-Syeikh Mahmood al-Arif al-Bukhari. Selepas menamatkan pengajian di sana, beliau melanjutkan pelajaran ke Kolej Islam Kelang dan Universiti Kebangsaan Malaysia (UKM) dan beliau memdapat Ijazah Sarjana Muda Syariah dengan kepujian pada tahun 1976.

Kerjaya
Dato’ Ismail Kamus pernah menimba pengalaman sebagai guru, pegawai penyelidik dan pegawai dakwah selain bertugas selama 15 tahun di Jabatan Islam Wilayah Persekutuan (JAWI), Institut Tadbiran Awam Negara (INTAN) dan Pusat Islam. Jawatan terakhir beliau ialah sebagai pakar rujuk Bahagian Hal Ehwal Islam (BAHEIS) Pusat Islam sebelum bersara secara pilihan.

Perubatan Islam
Selepas bersara daripada perkhidmatan kerajaan dan menubuhkan syarikat perkhidmatan umrah dan haji, Datuk Ismail Kamus menumpukan sepenuh masa kepada rawatan Islam. Ustaz Ismail Kamus mempelajari perubatan Islam daripada Prof. Datuk Dr. Haron Din sekitar tahun 1979 dan mula mengubat pada tahun 1986.

Dato’ Ismail Kamus adalah pengasas dan pakar pengamal perubatan Islam di Darussalam. Beliau juga sebagai penasihat Persatuan Perubatan Islam Darussalam Malaysia yang ditubuhkan pada tahun  2003 .

Media
Ustaz Ismail Kamus juga sering kali keluar di stesen TV di rancangan Forum Perdana Hal Ehwal Islam. Selain itu beliau juga tampil di rancangan-rancangan TV terpilih seperti di TV3 dan Astro Oasis. Perkembangan beliau juga boleh diikuti di laman sosial Facebook dan Blog kelolaan peminat beliau. Ceramah beliau juga terdapat di dalam bentuk CD, VCD, MP3 dan menerusi laman Youtube.

Buku
Ustaz Ismail Kamus juga menulis beberapa buku ilmiah seperti berikut:

Anugerah dan penghargaan

Darjah Kebesaran 

 
  Darjah Kebesaran Dato' Sultan Salahuddin Abdul Aziz Shah (D.S.S.A.) - Dato' (1996)

Anugerah 

 
 2011 - Tokoh Maal Hijrah Peringkat Negeri Selangor

Kajian ilmiah

Tokoh Maal Hijrah Selangor 2011
Pada 22 November 2011, beliau terpilih sebagai Tokoh Maal Hijrah 2011 Peringkat Negeri Selangor.Sumbangannya besar dalam menyebarkan syiar Islam .Tengku Panglima Diraja Selangor, Tengku Sulaiman Shah mewakili kekandanya Sultan Selangor, Sultan Sharafuddin Idris Shah menyampaikan anugerah itu. Majlis diadakan di Masjid Sultan Salahuddin Abdul Aziz Shah.

Politik 
Beliau merupakan bekas Ahli Dewan Negeri Selangor untuk N17 Gombak Setia atas tiket PAS. Beliau bertanding dalam Pilihan raya umum Malaysia 1999 dan menang. Pada Pilihan raya umum Malaysia 2004, beliau sekali lagi bertanding di DN yang sama, namun tewas. Beliau juga bertanding di Parlimen Hulu Selangor pada pilihan raya yang sama, juga tewas. Di dalam parti, beliau pernah memegang jawatan Ahli Jawatankuasa PAS Pusat.

Pilihan raya

Kesihatan dan meninggal dunia 
Beliau dimasukkan ke wad di Institut Jantung Negara (IJN) sejak 26 April 2020 disebabkan keadaaan kesihatan yang agak lemah. Exco Penerangan Persatuan Perubatan Islam Darussalam Malaysia, Abdul Hadi Jusoh dilaporkan berkata, ketika itu pemeriksaan mendapati keadaan tidak berkait dengan masalah jantung dan kemudiannya Ismail terus dirujuk ke Hospital Kuala Lumpur (HKL) pada hari yang sama. Hasil pemeriksaan di HKL mendapati terdapat jangkitan kuman pada paru-paru beliau, sementara hasil ujian saringan COVID-19 yang dilakukan sebanyak dua kali dan keputusannya adalah negatif.

Menurut Persatuan Perubatan Islam Darussalam Malaysia, beliau meninggal dunia pada hari Jumaat, 8 Mei 2020, pukul 12.30 tengah malam di kediamannya di Ampang, Selangor.

Rujukan

Pautan luar
 Siri ceramah Ustaz Ismail Kamus dalam bentuk MP3. 
Ismail Kamus di Goodreads

Muslim Malaysia
Anggota Parti Islam Se-Malaysia
Ahli politik Malaysia berketurunan Melayu
Kelahiran 1948
Kematian 2020
Orang dari Selangor
Ahli Dewan Undangan Negeri Selangor ke-10
Penulis Malaysia